William Cowper
        
         (britisk dikter)
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1700-tallet
William Cowper var en britisk dikter. Hans naturfølelse, enkle uttrykksmåte og dypt religiøse innstilling peker frem mot William Wordsworth.
Cowper led av melankoli, gjorde selvmordsforsøk i 1763 og var på asyl i to år. Senere slo han seg ned på landet hos presten Unwin, og fra 1767 hos dennes enke i Buckinghamshire. Her kom han under innflytelse av metodistpresten John Newton, som tilskyndet ham til å skrive salmer, og sammen utgav de Olney Hymns (1779). Forfatterskap I sin første diktsamling, Poems (1782), var han ennå svært bundet av tidens konvensjoner; men det store diktet The Task (1785), skrevet på blankvers, viser Cowpers dikteriske evne og befestet hans rykte. Det inneholder hans filosofiske og humanitære betraktninger og har vakre skildringer av landskapet og livet i Buckinghamshire. Fra 1794 til sin død led han nesten uavbrutt av depresjon. Det viser seg mest gripende i diktet The Castaway (1799). At han også hadde humoristisk begavelse, fremgår av den festlige visen om John Gilpin (1782). Hans brev er bevart for ettertiden; og selv om 1700-tallet har en rik brevlitteratur, er det lite som kan måle seg med Cowpers sjarmerende epistler til sine venner. Les mer i Store norske leksikon Storbritannias litteratur Storbritannias historie Eksterne lenker Cowper i Eighteenth-Century Poetry Archive  William J. Free (1970): William Cowper (Internet Archive)  James King (1986): William Cowper. A Biography (Internet Archive)  Vincent Newey (1981): Cowper's Poetry: A Critical Study and Reassessment (Internet Archive) Cowpers verker i Open Library Cowpers verker i Project Gutenberg Cowpers dikt på engelsk (1820) i Nasjonalbiblioteket Cowpers verker som lydbøker i LibriVox Litteratur Abigail Judith Fox (2012): A Biography of William Cowper. His Life, Told by Mrs. Mary Unwin With a Selection of His Poems. Elbium Publications. Louise B. Risk (2004): A Portrait of William Cowper. His Own Interpreter in Letters and Poems. Bent Branch Publishers. ISBN ‎978-0963393418